ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት #2፡ ዘቢብ ካቩማ ሓላፊት ጉደይ ደቂ ኣንሰትዮ ሕቡራት ሃገራት 14 ሕዳር 2019 ምንጪ ስእሊ, UN Women Kenya/Kennedy Okoth መግለጺ ስእሊ, ዘቢብ ካቩማ ሓላፊት ጉdaይ ደቂ ኣንሰትዮ ሕቡራት ሃገራት ዘቢብ ካቩማ እብሃል፤ ኣደ ክልተ ኣወዳትን ሓንቲ ጓልን'የ። በዓል ገዛይ ፖል ካቩማ ይብሃል። ኣብ ኬንያ ይነብር። ኣብ ውድብ ሕቡራት ሃገራት ሓላፊት ክፍሊ ደቂ ኣንስትዮ ምብራቕን ደቡብን ኣፍሪቃ'የ። ኩሉ ነገር ሓደ ኢለ እንትጅምሮ፡ ናተይ መወዳእታ እዚ ክኸውን'ዩ ዝብሎ ኣይነበረን። ንድሕሪት ምልስ ኢለ ክሓስቦ እንከለኹ ግን፡ ኩሉ ነገር ቀስ ብቐስ ናብዚ ሕጂ ዘለኹዎ ደረጃ ኣምጺኡኒ። ኣብ ሞንጎ ደቂ ተባዕትዮን ደቂ ኣንስትዮን ዘሎ ፍልልይ ክዕዘብ ዝጀመርኩ ገና ቆልዓ እንከለኹ'ዩ። ሰባት ንክልቲኡ ጾታ ዘለዎም ኣረኣእያ ዝተፈላለየ ምዃኑ ይዕዘብ ነይረ። እግሪ እግሪ ኣደይ ስለ ዝዓበኹ፡ ካብ ደቂ ተባዕትዮን ደቂ ኣንስትዮን ትጽቢት ዝግበሩ ነገራት ዝተፈላለዩ ምዃኖም ቀልጢፈ ንምርዳእ ኣይተጸገምኩን። ኣብ ትካል ሕቡራት ሃገራት ኣይኮነን'ዶ ሓላፊት ኮይነ፡ ኣብቲ ትካል'ውን ክሰርሕ'የ ኢለ ሓሲበ ኣይፈልጥን። ህይወት ናይ ርእሳ መስመር ስለ ዘለዋ ግን፡ እነሆ ኣብዚ ኣብጺሓትኒ። ፈላመይቲ ጓል ኣንስተይቲ ዳይሬክተር ሲኣይኤ ፈላመይቲ ጓል ኣንስተይቲ ፕረዚደንት ኢትዮጵያ ድምጺ ኤርትራውያን ደቂ-ኣንስትዮ ኣብ ሰላማዊ ሰልፊ በርን ስዊዘርላንድ ኣብ ዩኒቨርሲቲ ኮሎምቢያ፡ ካልኣይ ዲግሪ እናሰራሕኹ ከለኹ፤ ኣብ ፕሮግራም ዩኤንዲፒ (ፕሮግራም ልምዓት ውድብ ሕቡራት) ናይ ስራሕ ልምምድ ዕድል ረኺበ፡ ንዝተወሰነ ግዜ ሰሪሐ። ትምህርተይ ምስ ወዳእኹ፡ ሃንደበት ናብ ኬኒያ ንዑደት መጺአ እናሃለኹ፡ ኣብ ትካል ሕቡራት መንግስታት 'ፌምኔት' ዝተባህለ ክፍሊ ናይ ስራሕ ዕድል ኣውጺኡ ስለ ዝነበረ፡ ናብኡ ኣመልኪተ። ቀስ እናበልኩ ብስርሐይ ዕብየት እናረኸብኩ ምስ መጻእኹ፡ ናይ ኬንያ ዋና ሓላፊት ኮይነ፤ ድሕሪኡ ከኣ ናብዚ ሕጂ ዘለኹዎ ደረጃ ዓብየ። ምንጪ ስእሊ, UN Women Kenya/Kennedy Okoth መግለጺ ስእሊ, 'ኔስትሌ' ዝተብሃለ ትካል ኣብ ኬኒያ ደቂ ኣንስትዮ ንምብቃዕ ዝሕግዝ ፕሮግራም እናተፈረመ ሕጂ፡ ሸቶይ ከም ዝወቓዕኹ'የ ዝሓስቦ። ብዙሓት ሰባት፡ ኣብዚ ከም ዝሰርሕ ምስ ፈለጡ፡ "ኣብ ቤት ጽሕፈትክን ደቂ ተባዕትዮ ኣለው'ዶ?
